Након окупације Краљевине Југославије, Вукица Митровић је у Београду радила на организовању оружане борбе против Немаца. Лично је била међу организаторима и извршиоцима низа борбених акција у престоници. Вукица је такође одржавала везу с Јанком Јанковићем у Специјалној полицији, а са мајком Милоша Матијевића организовала је слање хране и упутства ухапшеним комунистима који су се налазили у Специјалној полицији. Осим задатака које је обављала за Месни комитет КПЈ за Београд и Покрајински комитет, у њена задужења су улазили и политички рад и организовање рејонских комитета Партије у Београду.